LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 9.panta noteiktajā kārtībā

**“Pacēlāju - platformu ierīkošana “Sociālā dienesta” klientiem ar kustību traucējumiem”**

 **Identifikācijas Nr. DPD 2018/112**

**Iepirkuma komisijas sēdes protokols Nr.6**

2018.gada 12.septembrī

SĒDE NOTIEK Daugavpilī, Imantas ielā 9-1B

SĒDE SĀKAS plkst.9:50.

SĒDĒ PIEDALĀS:

|  |  |
| --- | --- |
| Komisijas priekšsēdētājs: | Ainārs Streiķis – Daugavpils pilsētas domes Centralizēto iepirkumu nodaļas vadītājs, |
| Komisijas locekļi: | Viktorija Lasija – Daugavpils pilsētas domes Centralizēto iepirkumu nodaļas juriste,Inga Zarāne – Daugavpils pilsētas domes Centralizēto iepirkumu nodaļas ekonomiste; |
|  | Ludmila Krasņikova – Daugavpils pilsētas pašvaldības iestādes “Sociālais dienests” Sociālo pakalpojumu organizēšanas un sociālā darba personām ar invaliditāti un veciem ļaudīm sektora vecākā sociālā darbiniece. |
| Protokolē: | V.Lasija. |

Komisijas izveidošanas pamats: Daugavpils pilsētas domes izpilddirektores 2018.gada 14.augusta rīkojums Nr.413.

Datums, kad paziņojums par plānoto līgumu 9.panta kārtībā ievietots Iepirkumu Uzraudzības Biroja tīmekļvietnē: 2018.gada 15.augustā.

Datums, kad Pasūtītāja (Daugavpils pilsētas domes) tīmekļvietnē ievietots iepirkuma nolikums, nodrošinot tam brīvu un tiešu pieeju: 2018.gada 15.augustā.

Piedāvājumu iesniegšanas termiņa pēdējā diena: 2018.gada 30.augusts.

Datums, kad pieņemts lēmums par iespējamu līguma slēgšanas tiesību piešķiršanu: 2018.gada 12.septembris.

Komisijas sēdes darba kārtība:

1. Vispārīgie jautājumi.
2. Lēmuma par uzvarētāju pieņemšana iepirkuma 1.daļā.

**I. Vispārīgie jautājumi.**

1. Iepirkuma komisijas (turpmāk - Komisija) priekšsēdētājs A.Streiķis atklāj sēdi, nosauc komisijas sastāvu un ziņo sēdes darba kārtību.
2. Iepirkums sadalīts šādās 2 (divas) daļās:

|  |  |
| --- | --- |
| **Nr.p.k.** | **Daļas nosaukums** |
| **1.DAĻA** | Diagonālā (slīpā) kāpņu pacēlāja – platformas ierīkošana |
| **2. DAĻA** | Vertikālā pacēlāja – platformas ierīkošana |

1. Komisija 2018.gada 30.augustā sēdē (prot.Nr.2) atvēra iesniegtos piedāvājumus un konstatēja, ka piedāvājumu iepirkumā iesniedza viens pretendents šādās iepirkuma daļās un piedāvāja šādas līgumcenas:

|  |  |  |
| --- | --- | --- |
| **DAĻAS Nr.** | **Daļas nosaukums** | **Pretendenta nosaukums un** **piedāvātās līgumcenas EUR bez PVN** |
| **SIA “TEHNOVERS”** |
| **1. DAĻA** | Diagonālā (slīpā) kāpņu pacēlāja – platformas ierīkošana |  **10 288,00** |
| **2. DAĻA** | Vertikālā pacēlāja – platformas ierīkošana | 1. **432,00**
 |

1. Komisija 2018.gada 4.septembra sēdē (prot.Nr.3) konstatēja, ka pretendenta piedāvājums ir cauršūts, caurauklots un noformēts atbilstoši Iepirkuma nolikumā noteiktajām prasībām.
2. Komisija 2018.gada 11.septembra sēdē (prot.Nr.4) konstatēja, ka pretendenta SIA „TEHNOVERS” kvalifikācija atbilst Iepirkuma nolikumā noteiktajām kvalifikācijas prasībām Iepirkuma 1. un 2.daļā un nolēma virzīt pretendenta SIA “TEHNOVERS” piedāvājumu tālākai tehniskā un finanšu piedāvājuma atbilstības pārbaudei.
3. Komisija 2018.gada 12.septembra sēdē (prot.Nr.5) konstatēja, ka pretendenta SIA „TEHNOVERS” finanšu piedāvājums Iepirkuma 1. un 2.daļā pilnībā atbilst Iepirkuma nolikuma prasībām. Iepirkuma 1. un 2.daļā, pretendents nav pieļāvis aritmētiskas kļūdas.
4. Komisija 2018.gada 12.septembra sēdē (prot.Nr.5) atzina pretendenta SIA “TEHNOVERS” tehnisko piedāvājumu par atbilstošu Iepirkuma nolikuma tehniskās specifikācijas prasībām Iepirkuma 1.daļā.
5. Komisija 2018.gada 12.septembra sēdē (prot.Nr.5), pamatojoties uz Iepirkuma nolikuma 33.punktu, nolēma noraidīt pretendenta SIA „TEHNOVERS”, reģ.Nr.40003594676, piedāvājumu iepirkuma priekšmeta 2.daļā, sakarā ar to, ka pretendenta tehniskais piedāvājums neatbilst Iepirkuma nolikuma tehniskās specifikācijas prasībām.
6. Komisija 2018.gada 12.septembra sēdē (prot.Nr.5), pamatojoties uz Publisko iepirkumu likuma 9.pantu trīspadsmito daļu, nolēma izbeigt iepirkuma “Pacēlāju - platformu ierīkošana “Sociālā dienesta” klientiem ar kustību traucējumiem” , identifikācijas numurs DPD 2018/112, 2.daļu „Vertikālā pacēlāja – platformas ierīkošana” bez rezultāta sakarā ar to, ka vienīgā pretendenta tehniskais piedāvājums Iepirkuma 2.daļā neatbilst Iepirkuma nolikuma tehniskās specifikācijas prasībām.
7. Komisija 2018.gada 12.septembra sēdē (prot.Nr.5) konstatēja, ka atbilstoši Iepirkuma nolikuma 54.punktā noteiktajam piedāvājuma izvēles kritērijam normatīvo aktu un Iepirkuma nolikuma prasībām atbilstošu saimnieciski visizdevīgāko piedāvājumu (piedāvājumu ar viszemāko cenu) Iepirkuma 1.daļā piedāvā pretendents SIA „TEHNOVERS”.
8. Komisija 2018.gada 12.septembra sēdē (prot.Nr.5), pamatojoties uz Publisko iepirkumu likuma 9.panta astoto un devīto daļu, **nolēma:**
	1. atzīt **SIA “TEHNOVERS”,** reģ.Nr.40003594676, juridiskā adrese: Strazdumuižas iela 80, Rīga, LV-1024, par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā “Pacēlāju - platformu ierīkošana “Sociālā dienesta” klientiem ar kustību traucējumiem””, identifikācijas numurs DPD 2018/112, 1.daļā “Diagonālā (slīpā) kāpņu pacēlāja – platformas ierīkošana”;
	2. uzdot iepirkuma komisijas loceklei V.Lasijai pārbaudīt Publisko iepirkumu likuma 9.panta astotajā daļā norādīto izslēdzošo apstākļu esamību attiecībā uz pretendentu un nepieciešamības gadījumā sagatavot pretendentam paziņojumu par nodokļu parādu esību;
	3. pārbaudīt Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteikto izslēgšanas gadījumu esamību attiecībā uz pretendentu, kuram būtu piešķiramas līguma slēgšanas tiesības SIA „TEHNOVERS”, reģ.Nr.40003594676;
	4. atlikt lēmumu par uzvarētāju pieņemšanu Iepirkuma 1.daļā līdz minētās informācijas pārbaudei.

**II. Lēmuma par uzvarētāju pieņemšana iepirkuma 1.daļā.**

1. Komisijas locekle V.Lasija ziņo, ka pamatojoties uz Publisko iepirkumu likuma 9.panta devīto daļu, izmantojot Ministru kabineta noteikto informācijas sistēmu <https://www.eis.gov.lv>, 2018.gada 12.septembrī ir izdrukājusi e-izziņas, kas apliecina, ka attiecībā uz pretendentu SIA „TEHNOVERS” nepastāv Publisko iepirkumu likuma 9.panta astotajā daļā norādītie izslēgšanas nosacījumi.
2. Komisijanekonstatē arī citu Publisko iepirkumu likuma 9.panta astotajā daļā norādīto izslēgšanas nosacījumu esību attiecībā uz pretendentu SIA „TEHNOVERS”.
3. Komisijas locekļi izskata Komisijas rīcībā esošos dokumentus un konstatē, ka attiecībā uz pretendentu SIA „TEHNOVERS”, reģ. Nr.40003594676 nepastāv Publisko iepirkumu likuma 9.panta astotajā daļā norādītie izslēgšanas nosacījumi.
4. Komisija pārbauda un konstatē, ka attiecībā uz pretendentu SIA „TEHNOVERS”, reģistrācijas Nr. 40003594676, nav iestājušies Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas gadījumi.
5. Publisko iepirkumu likuma 9.panta astotās daļas 3.punktā noteiktā izslēdzošā apstākļa neesība attiecībā uz pretendentu ir pārbaudīta atvēršanas sēdē (prot.Nr.2). Pirms lēmuma pieņemšanas Komisijas priekšsēdētājs A.Streiķis pārjautā komisijas locekļiem, vai vērtēšanas procesā nav atklājušies apstākļi, atbilstoši kuriem ir uzskatāms, ka kāds komisijas loceklis ir saistīts ar pretendentu Publisko iepirkumu likuma 25.panta pirmās daļas izpratnē. Komisijas locekļi atbild noraidoši.
6. Līdz ar minēto Komisija konstatē, ka atbilstoši Iepirkuma nolikumā noteiktajam piedāvājuma izvēles kritērijam – normatīvo aktu un Iepirkuma nolikuma prasībām atbilstošs saimnieciski visizdevīgākais piedāvājums Iepirkuma 1.daļā, kuru nosaka ņemot vērā tikai cenu, piedāvā pretendents SIA „TEHNOVERS”. SIA „TEHNOVERS” atzīstams par uzvarētāju iepirkumā “Pacēlāju - platformu ierīkošana “Sociālā dienesta” klientiem ar kustībutraucējumiem”,identifikācijas numurs DPD 2018/112, jo pretendenta piedāvājums iepirkuma 1.daļā no normatīvo aktu un Iepirkuma nolikuma prasībām atbilstošajiem piedāvājumiem ir saimnieciski visizdevīgākais.
7. Pamatojoties uz Publisko iepirkumu likuma 9.panta septīto un trīspadsmito daļu, Iepirkuma nolikuma 54.punktu, Komisija **nolemj:**
	1. atzīt **SIA “TEHNOVERS”,** reģ.Nr.40003594676, juridiskā adrese: Strazdumuižas iela 80, Rīga, LV-1024, par uzvarētaju iepirkumā “Pacēlāju - platformu ierīkošana “Sociālā dienesta” klientiem ar kustību traucējumiem””, identifikācijas numurs DPD 2018/112, 1.daļā “Diagonālā (slīpā) kāpņu pacēlāja – platformas ierīkošana” un piešķirt iepirkuma līguma slēgšanas tiesības par summu **EUR 10 288,00 bez PVN**;
	2. uzdot Komisijas loceklei V.Lasijai normatīvajos aktos noteiktajā kārtībā un termiņā informēt visus pretendentus par pieņemto lēmumu iepirkumā un noorganizēt šī lēmuma publicēšanu Daugavpils pilsētas domes tīmekļvietnē [www.daugavpils.lv](http://www.daugavpils.lv), kā arī normatīvajos aktos noteiktajā kārtībā un termiņā sagatavot un publikāciju vadības sistēmā publicēt informatīvu paziņojumu par noslēgto līgumu un ievietot Daugavpils pilsētas domes tīmekļvietnē [www.daugavpils.lv](http://www.daugavpils.lv) noslēgtā līguma tekstu.

*Balsojums: 4 balsis “par”, “pret” – nav.*

SĒDE BEIDZAS plkst. 10.00.

Komisijas priekšsēdētājs: A.Streiķis

Komisijas locekļi V.Lasija

 I. Zarāne

 L.Krasņikova